Januártól végleg megszűnik a KLIK és a Tiszavasvári Tankerület Tiszavasvári Online
Januártól végleg megszűnik a KLIK és a Tiszavasvári Tankerület
Januártól országosan megszűnik a sok kritikát kapott KLIK így ezzel párhuzamosan a Tiszavasvári Tankerület is. Az iskolák fenntartását és működtetését az állam vállalja magára 2017. január 1-jétől. Ezzel egy időben a KLIK helyett országszerte 58 tankerület jön létre, megyénkben Nyíregyházán, Kisvárdán, illetve Mátészalkán - tájékoztattta Dr. Vinnai Győző a Szabolcs-Szatmár-Bereg Megyei Sajtószolgálatot.
Az új tankerületek önálló költségvetéssel rendelkeznek majd, így hatékonyabban és rugalmasabban intézhetik majd az oktatási intézmények ügyeit. Egy évvel később, 2018-ban újabb oktatást érintő változások léphetnek érvénybe, ugyanis a szakemberek a Nemzeti Alaptanterv átalakításán dolgoznak.
A Fidesz országgyűlési képviselője azt mondta, a módosítások a készségfejlesztést és a digitális tartalmak bővítését is érinthetik majd. Céljuk, hogy az iskolákban önállóan gondolkodó, megfelelő szaktudással rendelkező gyermekeket neveljenek, akikből sikeres felnőttek lehetnek.